CELEX: 62013FN0054
Language: el
Date: 2013-05-31 00:00:00
Title: Υπόθεση F-54/13: Προσφυγή-αγωγή της 31ης Μαΐου 2013 — ZZ κατά ΕΟΚΕ

20.7.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 207/64
            
         Προσφυγή-αγωγή της 31ης Μαΐου 2013 — ZZ κατά ΕΟΚΕ
   (Υπόθεση F-54/13)
   2013/C 207/113
   Γλώσσα διαδικασίας: η γαλλική
   
      Διάδικοι
   
   
      Προσφεύγων-ενάγων: ZZ (εκπρόσωποι: T. Bontinck et A. Guillerme, δικηγόροι)
   
      Καθής-εναγόμενη: Ευρωπαϊκή Οικονομική και Κοινωνική Επιτροπή (ΕΟΚΕ)
   
      Αντικείμενο και περιγραφή της διαφοράς
   
   Η ακύρωση της αποφάσεως της ΕΟΚΕ περί απορρίψεως της αιτήσεως που υπέβαλε ο προσφεύγων βάσει του άρθρου 90, παράγραφος 1, του ΚΥΚ, προς αποκατάσταση της ζημίας που ισχυρίζεται ότι υπέστη λόγω της προβαλλόμενης εμμονής με την περίπτωσή του ή και της διοικητικής παρενοχλήσεώς του
   
      Αιτήματα του προσφεύγοντος-ενάγοντος
   
   Ο προσφεύγων-ενάγων ζητεί από το Δικαστήριο Δημόσιας Διοίκησης:
   
               —
            
            
               να ακυρώσει την απόφαση του γενικού γραμματέα της ΕΟΚΕ της 3ης Οκτωβρίου 2012, καθόσον αυτή απέρριψε την από 5 Ιουνίου 2012 αίτηση του προσφεύγοντος να του δοθεί πρόσφορη και εύλογη χρηματική ικανοποίηση για την ηθική βλάβη, την προσβολή της υπολήψεώς του, τον κλονισμό της υγείας του και τη χειροτέρευση της επαγγελματικής του σταδιοδρομίας που υπέστη, που επιβεβαιώθηκε, μετά από ένσταση του προσφεύγοντος της 24ης Οκτωβρίου 2012, με την απόφαση της 22ας Φεβρουαρίου 2013·
            
         
               —
            
            
               να επιδικάσει στον προσφεύγοντα ποσό 12 000 ευρώ ως χρηματική ικανοποίηση για την ηθική βλάβη και την προσβολή της υπολήψεώς του και της υγείας του, με την επιφύλαξη αυξήσεως ή μειώσεώς του κατά τη διάρκεια της διαδικασίας·
            
         
               —
            
            
               να αποκαταστήσει τη βλάβη που προκλήθηκε σε βάρος της επαγγελματικής σταδιοδρομίας του προσφεύγοντος λόγω της καθυστερήσεως της προαγωγής του εξαιτίας των διεξαγόμενων τότε ερευνών και διαδικασιών, τούτο δε με επαναφορά του στη θέση που θα είχε στο πλαίσιο του βαθμού AST 5, με την επιφύλαξη τυχόν εξελίξεως κατά τη διάρκεια της διαδικασίας, και, επικουρικώς, με την καταβολή πρόσφορης αποζημιώσεως εκτιμώμενης σε 41 403,09 ευρώ, με την επιφύλαξη αυξήσεώς της κατά τη διάρκεια της δίκης·
            
         
               —
            
            
               να καταδικάσει την ΕΟΚΕ στα δικαστικά έξοδα.